‘‘காலங்காலமா மீன்பிடிக்கிற தொழில்தான் எங்களுக்கு கொலசாமிங்க. எங்களுக்கு வேற தொழில் தெரியாது. சொந்தமாப் படகு இல்லாததால கூலிக்குதான் மீன் பிடிக்க போனான் என் புள்ள. எனக்கு 6 குழந்தைங்கய்யா. பிரிட்ஜோ 4வதா பொறந்தவன். அவனுக்கு மூத்த 3 பேருல, ஒருத்தன் உழைக்க முடியாத நிலையில இருக்கான். மத்த 2 பேரும் கேரளாவுக்குப் போய் தங்கியிருந்து மீன்பிடி கூலிகளா வேலை செய்யுறாங்க. அவங்க கொண்டுவர்ற வருமானம் குடும்பம் நடத்த போதுமானதா இல்ல. அப்பதான் ‘நான் இருக்கேம்மா. காலம் பூரா ஒன்ன வச்சு கஞ்சி ஊத்துவேன். நான் படிக்காட்டியும், தம்பி தங்கச்சிய நல்லா படிக்க வைப்பேம்மா கவலைப்படாத’னு சொல்லிட்டு கடலுக்குப் போயிட்டு இருந்தான் பிரிட்ஜோ.